Diari Oficial de la Generalitat Valenciana


Sumari del DOGV 8283, del 27-04-2018 (2018/4190)

DECRET 47/2018, de 20 d'abril, del Consell, de cessament de membre del Consell d'Administració de Ferrocarrils de la Generalitat Valenciana (FGV).
--------------------------------------------------------------------------------------------------------------------------------------------------

### Dades del document

Número de DOGV
:   8283

Data del DOGV
:   27-04-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/4190


Data del document
:   20-04-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Descriptors 

:   * Conselleria d'Habitatge, Obres Públiques i Vertebració del Territori
    * Ferrocarrils de la Generalitat Valenciana

DECRET 47/2018, de 20 d'abril, del Consell, de cessament de membre del Consell d'Administració de Ferrocarrils de la Generalitat Valenciana (FGV).  
 [2018/4190]  
L'article 5.1 de la Llei 4/1986, de 10 de novembre, de la Generalitat, de creació de l'entitat Ferrocarrils de la Generalitat Valenciana, estableix que estarà regida per un Consell d'Administració.  
L'article 36.b de l'Estatut de Ferrocarrils de la Generalitat Valenciana, aprovat pel Decret 144/1986, de 24 de novembre, del Consell, disposa que quedarà reservat al Consell el nomenament de les persones integrants del Consell d'Administració, a proposta del conseller d'Obres Públiques, Urbanisme i Transports (en l'actualitat, de la consellera d'Habitatge, Obres Públiques i Vertebració del Territori), el coneixement de la seua actuació i, si és el cas, la remoció o renovació dels seus membres  
D'altra banda, la disposició addicional novena de la Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat, en relació amb l'article 99 de la Llei 5/2013, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat, preveu que formarà part del Consell d'Administració un representant de la conselleria competent en matèria del sector públic empresarial.  
El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, en l'article 10 assigna a la Conselleria d'Habitatge, Obres Públiques i Vertebració del Territori les competències en matèria de transports.   
D'una altra banda, el Decret 4/2018, de 26 de març, del president de la Generalitat, pel qual es resol la substitució de la titular de la Conselleria d'Habitatge, Obres Públiques i Vertebració del Territori, i es deleguen determinades atribucions, estableix en l'article 1 que les funcions de la consellera quant a la preparació i presentació al Consell de les propostes d'acord i projectes de decret relatius a les qüestions pròpies del seu departament i ratificació d'aquests últims una vegada aprovats, seran assumides per Presidència de la Generalitat.  
En conseqüència, a proposta del president de la Generalitat, i amb la deliberació prèvia del Consell, en la reunió de 20 d'abril de 2018,  
  
DISPOSE  
  
El cessament de Maria Empar Martínez Bonafé com a membre del Consell d'Administració de Ferrocarrils de la Generalitat Valenciana en qualitat de representant de la conselleria competent en matèria del sector públic empresarial, amb efectes des del dia de la publicació d'aquest decret en el Diari Oficial de la Generalitat Valenciana.  
  
València, 20 d'abril de 2018  
  
La presidenta del Consell en funcions,  
MÓNICA OLTRA JARQUE